ddrg/super_eurlex huggingface dataset:
Euroopa Liidu Teataja L 277 , 15/10/2002 Lk 0001 - 0002



Nõukogu määrus (EÜ) nr 1824/2002, 8. oktoober 2002, millega muudetakse nõukogu määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad autonoomsed ühenduse tariifikvoodid ja sätestatakse nende haldamine EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 26, võttes arvesse komisjoni ettepanekut ning arvestades järgmist: (1) Määrusega (EÜ) nr 2505/96 [1] avas nõukogu ühenduse tariifikvoodid teatavatele põllumajandus- ja tööstustoodetele. Ühenduse nõudlus kõnealuste toodete järele tuleks täita kõige soodsamatel tingimustel. Seetõttu tuleks vajalikele kogustele avada ühenduse tariifikvoodid tollimaksu nullmääraga alates 1. juulist 2002, vältides nende toodete turgude mis tahes häirimist. (2) Seetõttu tuleks määrust (EÜ) nr 2505/96 muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2505/96 I lisale lisatakse käesoleva määruse lisas loetletud tariifikvoodid: Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus hakkab kehtima 1. juulil 2002. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 8. oktoober 2002 Nõukogu nimel eesistuja T. Pedersen [1] EÜT L 345, 31.12.1996, lk 1. Määrust on viimati muudetud komisjoni määrusega (EÜ) nr 1578/2002 (EÜT L 236, 4.9.2002, lk 3). -------------------------------------------------- LISA Jrk | CN-kood | TARICi kood | Kirjeldus | Kvoodi maht | Kvoodi tollimaks (%) | Kvoodi kehtivusaeg | 09.2610 | ex29252000 | 20 | (Klorometüleen) dimetüül-ammooniumkloriid | 25 tonni | 0 | 1.7. — 31.12.2002 | 09.2976 | ex84079010 | 10 | Neljataktilised bensiinimootorid silindrite töömahuga kuni 250 cm alamrubriiki 843311 kuuluvate muruniidukite tootmiseks | 650000 ühikut | 0 | 1.7.2002— 30.6.2003 | --------------------------------------------------
Euroopa Liidu Teataja L 280 , 18/10/2002 Lk 0007 - 0007



Komisjoni määrus (EÜ) nr 1854/2002, 17. oktoober 2002, millega muudetakse määrust (EÜ) nr 2879/2000, milles sätestatakse nõukogu määruse (EÜ) nr 2702/1999 (põllumajandussaaduste ja -toodetega seotud teavitamis- ja müügiedendusmeetmete kohta kolmandates riikides) üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. detsembri 1999. aasta määrust (EÜ) nr 2702/1999 põllumajandussaaduste ja -toodetega seotud teavitamis- ja müügiedendusmeetmete kohta kolmandates riikides, [1] eriti selle artiklit 11, ning arvestades järgmist: (1) Komisjoni määruses (EÜ) nr 2879/2000, [2] viimati muudetud määrusega (EÜ) nr 1955/2001, [3] sätestatakse eespool nimetatud määruse üksikasjalikud rakenduseeskirjad. (2) Määruse (EÜ) nr 2879/2000 artikli 9 lõikega 3 määratakse 30. september programme käsitleva komisjoni otsuse ja rakendusasutuste valimise tähtpäevaks. (3) Liikmesriikide poolt 2002. aastal esitatud programmidega seotud ettepanekute kohta on vaja lisateavet, mis saabub komisjonile varsti. (4) Kõnealustes tingimustes tuleks programmide läbivaatamiseks ja valimiseks pikendada komisjoni otsuse tegemise tähtpäeva kuni 15. novembrini 2002. (5) Käesoleva määrusega ettenähtud meetmed on kooskõlas põllumajandussaaduste ja -toodete müügiedenduse korralduskomiteede ühisarvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2879/2000 artikli 9 lõike 3 viimane lõik asendatakse järgmisega: "Aastal 2002 esitatud programmide kohta teeb komisjon otsuse hiljemalt 15. novembriks 2002." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. oktoober 2002 Komisjoni nimel komisjoni liige Franz Fischler [1] EÜT L 327, 21.12.1999, lk 7. [2] EÜT L 333, 29.12.2000, lk 63. [3] EÜT L 266, 6.10.2001, lk 8. --------------------------------------------------
Komisjoni määrus (EÜ) nr 1900/2002,

24. oktoober 2002,

millega muudetakse määrust (EÜ) nr 1249/96 nõukogu määruse (EMÜ) nr 1766/92 rakenduseeskirjade kohta teraviljasektori imporditollimaksude osas

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1666/2000, [2] eriti selle artikli 10 lõiget 4,

ning arvestades järgmist:

(1) Määruse (EÜ) nr 1249/96, [3] viimati muudetud määrusega (EÜ) nr 597/2002, [4] artikli 4 kohaselt kasutab komisjon odra tüüpilise CIF-impordihinna kindlakstegemiseks US Barley nr 2 noteeringuid börsil Minneapolis Grain Exchange. Kui need noteeringud ei ole tüüpilised, kasutatakse Ameerika Ühendriikides avalikult kättesaadavaid FOB-noteeringuid. Suvekuudel kasutab komisjon tavaliselt odra FOB-noteeringuid Duluthis (Suur järvistu). Talvel kasutatakse Suure järvistu jäätumise tõttu tavapäraselt muid FOB-noteeringuid (Mehhiko laht või Portland).

(2) Määruse (EÜ) nr 1249/96 II lisa teises joonealuses märkuses on sätestatud, et noteerimiskoha ja Mehhiko lahe vahelistele veokuludele vastav summa tuleb arvesse võtta. Portlandi FOB-noteeringu kasutamise tagajärjel on esinenud moonutusi odra tüüpilise CIF-impordihinna arvutamisel. Kuna odrakasvatuspiirkonnad asuvad Ameerika Ühendriikide põhja- ja keskosariikides, on vahemaad ja sellest tulenevalt veokulud tootmispiirkondadest ekspordisadamatesse samad. Seetõttu tuleks kõrvaldada nõue võtta arvesse FOB-noteeringu sadama ja Mehhiko lahe vahelised veokulud.

(3) Seetõttu on vaja muuta komisjoni määrust (EÜ) nr 1249/96.

(4) Teraviljaturu korralduskomitee ei ole oma eesistuja poolt kindlaksmääratud ajavahemiku jooksul arvamust avaldanud,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1249/96 II lisa teine joonealune märkus asendatakse järgmisega:

"Kui tüüpiliste CIF-impordihindade arvutamiseks vajalik noteering ei ole kättesaadav, kasutatakse kõige tüüpilisemaid Ameerika Ühendriikides avalikult kättesaadavaid FOB-noteeringuid."

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 24. oktoober 2002

Komisjoni nimel

komisjoni liige

Franz Fischler

[1] EÜT L 181, 1.7.1992, lk 21.

[2] EÜT L 193, 29.7.2000, lk 1.

[3] EÜT L 161, 29.6.1996, lk 125.

[4] EÜT L 91, 6.4.2002, lk 9.

--------------------------------------------------
Komisjoni määrus (EÜ) nr 1935/2002,

29. oktoober 2002,

millega seitsmendat korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, [1] mida on viimati muudetud määrusega (EÜ) nr 1893/2002, [2] eriti selle artikli 7 lõike 1 esimest taanet,

ning arvestades järgmist:

(1) Määruse (EÜ) nr 881/2002 I lisas on toodud nende isikute, rühmituste ja üksuste loetelu, kelle rahalised vahendid ja majandusressursid külmutatakse nimetatud määruse alusel.

(2) 25. oktoobril 2002 otsustas ÜRO sanktsioonide komitee muuta nende isikute, rühmituste ja üksuste loetelu, kelle suhtes kohaldatakse rahaliste vahendite ja majandusressursside külmutamist, mistõttu tuleks vastavalt muuta I lisa.

(3) Käesolevas määruses sätestatud meetmete tõhususe tagamiseks peab käesolev määrus viivitamata jõustuma,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 881/2002 I lisa muudetakse vastavalt käesoleva määruse lisale.

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 29. oktoober 2002

Komisjoni nimel

komisjoni liige

Christopher Patten

[1] EÜT L 139, 29.5.2002, lk 9.

[2] EÜT L 286, 24.10.2002, lk 19.

--------------------------------------------------

LISA

Määruse (EÜ) nr 881/2002 I lisa muudetakse järgmiselt.

Pealkirja "Juriidilised isikud, rühmitused ja üksused" alla lisatakse järgmised juriidilised isikud, rühmitused ja üksused:Jemaah Islamiya (teiste nimedega Jema'ah Islamiyah, Jemaah Islamiyah, Jemaah Islamiah, Jamaah Islamiyah, Jama'ah Islamiyah).

--------------------------------------------------
Euroopa Liidu Teataja L 300 , 05/11/2002 Lk 0003 - 0003



Komisjoni määrus (EÜ) nr 1964/2002, 4. november 2002, millega muudetakse määrust (EÜ) nr 1019/2002 oliiviõli turustusnormide kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EÜ) nr 1513/2001, [2] eriti selle artiklit 35a, ning arvestades järgmist: (1) Komisjoni määruse (EÜ) nr 1019/2002 [3] artikli 12 lõikes 2 sätestatakse, et määrust hakatakse kohaldama 1. novembrist 2002, välja arvatud Euroopa Ühenduses seaduslikult valmistatud ja märgistatud või seaduslikult Euroopa Ühendusse imporditud ja enne 1. augustit 2002 vabasse ringlusesse lubatud toodete puhul. (2) On leitud, et laos olevaid etiketikoguseid ja võimalike turule jäävate oliiviõlitoodete kõlblikkusaega arvesse võttes on pakendajatel uute märgistusnõuete rakendamisel raskusi. (3) Lisaks sellele on mõningatel tootjatel raske täita määruse (EÜ) nr 1019/2002 artikli 2 nõuet pakkida tooted väikestesse sobiva sulguriga pakenditesse ning märgistada need kooskõlas nimetatud määruse artiklites 3–6 sätestatud nõuetega. (4) Selleks, et ettevõtjatel oleks piisavalt aega kohaneda uute pakendamis- ja märgistamiseeskirjadega, tuleks määruse (EÜ) nr 1019/2002 artikli 12 lõikes 2 ette nähtud kohanemisaega pikendada. (5) Vastavalt tuleks muuta määrust (EÜ) nr 1019/2002. (6) Käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1019/2002 artikli 12 lõige 2 asendatakse järgmisega: "2. Käesolevat määrust kohaldatakse alates 1. novembrist 2002, välja arvatud artiklid 2, 3, 5 ja 6, mida kohaldatakse alates 1. novembrist 2003. Artiklit 11 kohaldatakse alates 1. juulist 2002. Euroopa Ühenduses seaduslikult valmistatud ja märgistatud või seaduslikult Euroopa Ühendusse imporditud ja enne 1. novembrit 2003 vabasse ringlusesse lubatud tooteid võib siiski turustada kuni varude ammendumiseni." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. november 2002 Komisjoni nimel komisjoni liige Franz Fischler [1] EÜT 172, 30.9.1966, lk 3025/66. [2] EÜT L 201, 26.7.2001, lk 4. [3] EÜT L 155, 14.6.2002, lk 27. --------------------------------------------------
Euroopa Liidu Teataja L 308 , 09/11/2002 Lk 0009 - 0009



Komisjoni määrus (EÜ) nr 1997/2002, 8. november 2002, millega muudetakse määrust (EÜ) nr 296/96 liikmesriikide edastatavate andmete ja Euroopa Põllumajanduse Arendus- ja Tagatisfondi (EPATF) tagatisrahastust rahastatavate kulude igakuise kirjendamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1258/1999 ühise põllumajanduspoliitika rahastamise kohta, [1] eriti selle artikli 5 lõiget 3 ja artikli 7 lõiget 5, ning arvestades järgmist: (1) Nõukogu 25. juuni 2002. aasta määruse (EÜ, Euratom) nr 1605/2002 (Euroopa ühenduste üldeelarve suhtes kohaldatava finantsmääruse kohta) artikli 16 lõikes 1 sätestatakse, et eelarve koostatakse ja seda rakendatakse eurodes ning raamatupidamisaruanded esitatakse eurodes. (2) Komisjoni määrust (EÜ) nr 296/96, [2] viimati muudetud määrusega (EÜ) nr 1934/2001, [3] tuleks muuta, et viia see kõnealuse uue sättega kooskõlla. (3) Käesoleva määrusega ettenähtud meetmed on kooskõlas Euroopa Põllumajanduse Arendus- ja Tagatisfondi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 296/96 artikli 4 lõige 1a jäetakse välja. Artikkel 2 Käesolev määrus jõustub 1. jaanuaril 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. november 2002 Komisjoni nimel komisjoni liige Franz Fischler [1] EÜT L 160, 26.6.1999, lk 103. [2] EÜT L 248, 16.9.2002, lk 1. [3] EÜT L 39, 17.2.1996, lk 5. --------------------------------------------------
Euroopa Liidu Teataja L 318 , 22/11/2002 Lk 0006 - 0006



Komisjoni määrus (EÜ) nr 2067/2002, 21. november 2002, millega parandatakse määrust (EÜ) nr 444/98, millega muudetakse määrust (EÜ) nr 1162/95, millega sätestatakse teravilja ja riisi impordi- ja ekspordilitsentside süsteemi kohaldamise üksikasjalikud erieeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1666/2000, [2] eriti selle artikli 9 lõiget 2 ja artikli 13 lõiget 11, võttes arvesse nõukogu 22. detsembri 1995. aasta määrust (EÜ) nr 3072/95 riisituru ühise korralduse kohta, [3] viimati muudetud komisjoni määrusega (EÜ) nr 411/2002, [4] eriti selle artikli 9 lõiget 2 ja artikli 13 lõiget 15, võttes arvesse komisjoni 9. juuni 2000. aasta määrust (EÜ) nr 1291/2000, millega sätestatakse põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise üksikasjalikud ühiseeskirjad, [5] viimati muudetud määrusega (EÜ) nr 2229/2001, [6] ning arvestades järgmist: (1) Komisjoni määruses (EÜ) nr 1162/95, [7] viimati muudetud määrusega 1322/2002, [8] vastu võetud komisjoni määrusega (EÜ) nr 444/98, [9] artikli 4 lõikes 2 on valesti muudetud esimest taanet, mis enne muutmist ei sisaldanud sõnu "üheteistkümnekohaline kood". Seetõttu tuleks see viga parandada. (2) Käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 444/98 artikli 1 punkt 2 parandatakse ja asendatakse järgmisega: "2. Artikli 4 lõike 2 esimene taane asendatakse järgmisega: - 15. lahtris saaduse või toote kirjeldus ja selle kaheteistkümnekohaline kood; kahe või enama kõrvutise alajaotise alla kuuluvate saaduste ja toodete puhul võib eksportija näidata 12kohalist toetuse nomenklatuuri koodi, mille puhul 15. lahtrisse tuleb kanda järgmine märge: "Määrusega (EÜ) nr 1517/95 hõlmatud loomatoidu valmistised"." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. november 2002 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 193, 29.7.2000, lk 1. [3] EÜT L 329, 30.12.1995, lk 18. [4] EÜT L 62, 5.3.2002, lk 27. [5] EÜT L 152, 24.6.2000, lk 1. [6] EÜT L 308, 27.11.2001, lk 19. [7] EÜT L 117, 24.5.1995, lk 2. [8] EÜT L 194, 23.7.2002, lk 22. [9] EÜT L 56, 26.2.1998, lk 12. --------------------------------------------------
Euroopa Liidu Teataja L 327 , 04/12/2002 Lk 0001 - 0001



Nõukogu määrus (EÜ) nr 2151/2002, 28. november 2002, millega muudetakse määrust (EÜ) nr 1098/98, millega kehtestatakse ajutised erimeetmed humala jaoks EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse komisjoni ettepanekut, võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, [1] eriti selle artiklit 16a, ning arvestades järgmist: (1) Ülejäägist tingitud olukorra parandamiseks humalaturul on nõukogu määrusega (EÜ) nr 1098/98 [2] kehtestatud ajutised erimeetmed määruse (EMÜ) nr 1696/71 artiklis 16a sätestatud korras. Seega võivad tootjarühmad nendes liikmesriikides, kus otsustatakse neid erimeetmeid kohaldada, kuni 2002. aasta saagini (kaasa arvatud) kasutada humalakasvatusalade ajutist puhkust ja/või lõplikku väljajuurimist. (2) Kuigi ajutise puhkuse ja väljajuurimise erimeetmete kohaldamisel nõukogu poolt vastu võetud viieaastase programmi esimesel neljal aastal on lubatud vähendada humalakasvatusalasid 10 %, võrreldes 1997. aastaga, tuleb siiski teha pingutusi turu tasakaalustamiseks ja meetmed tuleks säilitada veel üheks aastaks. (3) Seepärast tuleks muuta määruse (EÜ) nr 1098/98 artikleid 2 ja 4, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1098/98 muudetakse järgmiselt. 1. Artikli 2 lõikes 1: - asendatakse esimeses lõigus tekst "2002. aasta saagini" sõnadega "2003. aasta saagini", - asendatakse teises lõigus tekst "2003. aasta saagiks" sõnadega "2004. aasta saagiks". 2. Artikli 4 teine lõik asendatakse järgmisega: "Määrust kohaldatakse 1998. aasta saagist kuni 2004. aasta saagini (kaasa arvatud)." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. november 2002 Nõukogu nimel eesistuja M. Fischer Boel [1] EÜT L 175, 4.8.1971, lk 1. Määrust on viimati muudetud määrusega (EÜ) nr 1514/2001 (EÜT L 201, 26.7.2001, lk 8). [2] EÜT L 157, 25.5.1998, lk 7. --------------------------------------------------
Euroopa Liidu Teataja L 341 , 17/12/2002 Lk 0012 - 0012



Komisjoni määrus (EÜ) nr 2239/2002, 16. detsember 2002, millega muudetakse määrust (EÜ) nr 214/2001, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses sekkumisega lõssipulbriturul EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] viimati muudetud komisjoni määrusega (EÜ) nr 509/2002, [2] eriti selle artiklit 10, ning arvestades järgmist: (1) Vastavalt komisjoni määruse (EÜ) nr 214/2001 [3] (muudetud määrusega (EÜ) nr 1931/2002 [4]) artiklile 21 on liikmesriikide sekkumisasutuste poolt müügiks pakutava lõssipulbri kogused piiratud enne 1. aprilli 2002 ladustatud kogustega. (2) Pidades silmas praegust turuolukorda, mida iseloomustab madal hooajaline tootmine, tuleks turule lasta rohkem lõssipulbrit riigi varudest. (3) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 214/2001 artiklis 21 asendatakse kuupäev 1. aprill 2002 kuupäevaga 1. mai 2002. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. detsember 2002 Komisjoni nimel komisjoni liige Franz Fischler [1] EÜT L 160, 26.6.1999, lk 48. [2] EÜT L 79, 22.3.2002, lk 15. [3] EÜT L 37, 7.2.2001, lk 100. [4] EÜT L 295, 30.10.2002, lk 7. --------------------------------------------------
Euroopa Liidu Teataja L 341 , 17/12/2002 Lk 0011 - 0011



Komisjoni määrus (EÜ) nr 2238/2002, 16. detsember 2002, millega muudetakse määrust (EÜ) nr 2799/1999, millega sätestatakse määruse (EÜ) nr 1255/1999 üksikasjalikud rakenduseeskirjad loomatoiduks ettenähtud lõssi ja lõssipulbri jaoks toetuse andmise osas ja kõnealuse lõssipulbri müügi osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] viimati muudetud määrusega (EÜ) nr 509/2002, [2] eriti selle artiklit 10, ning arvestades järgmist: (1) Vastavalt komisjoni määruse (EÜ) nr 2799/1999 [3] (viimati muudetud määrusega (EÜ) nr 1932/2002 [4]) artiklile 26 on sekkumisametid välja kuulutanud alalise pakkumismenetluse enne 1. aprilli 2002 ladustatud lõssipulbri jaoks. (2) Pidades silmas veel saadaolevat kogust ja turuolukorda, tuleks see kuupäev muuta 1. maiks 2002. (3) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2799/1999 artikli 26 lõikes 2 asendatakse kuupäev 1. aprill 2002 kuupäevaga 1. mai 2002. Artikkel 2 Käesolev määrus jõustub 17. detsembril 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. detsember 2002 Komisjoni nimel komisjoni liige Franz Fischler [1] EÜT L 160, 26.6.1999, lk 48. [2] EÜT L 79, 22.3.2002, lk 15. [3] EÜT L 340, 31.12.1999, lk 3. [4] EÜT L 295, 30.10.2002, lk 8. --------------------------------------------------
Euroopa Liidu Teataja L 338 , 14/12/2002 Lk 0014 - 0014



Komisjoni määrus (EÜ) nr 2224/2002, 13. detsember 2002, millega sätestatakse erand määrusest (EÜ) nr 1623/2000, milles sätestatakse veinituru ühist korraldust käsitleva määruse (EÜ) nr 1493/1999 üksikasjalikud rakenduseeskirjad turumehhanismide osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] viimati muudetud määrusega (EÜ) nr 2585/2001, [2] eriti selle artiklit 33, ning arvestades järgmist: (1) Komisjoni määruses (EÜ) nr 1623/2000, [3] viimati muudetud määrusega (EÜ) nr 1795/2002, [4] eriti selle artikli 93 lõikes 6 sätestatakse, et kogu kütusesektoris bietanoolina kasutamiseks müüdud alkohol tuleb ladudest välja viia kuue kuu jooksul pärast alkoholi müümist käsitlevast komisjoni otsusest teatamise kuupäeva. (2) Komisjoni 8. mai 2002. aasta määrusega (EÜ) nr 774/2002, millega kuulutatakse välja Euroopa Ühenduses bioetanoolina kasutamiseks ettenähtud veinialkoholi avalik müük, [5] kuulutati välja Euroopa Ühenduses bioetanoolina kasutamiseks ettenähtud 300000 hektoliitri veinialkoholi avalik müük heakskiidetud äriühingule Ecocarburantes Españoles SA. 18. juunil 2002 teatas komisjon Hispaania pädevatele asutustele ja äriühingule Ecocarburantes Españoles SA otsusest sõlmida kõnealuse äriühinguga leping partii nr 12/2002 kohta. (3) 21. oktoobri 2002. aasta kirjas teatas Hispaania põllumajandus-, kalandus- ja toiduaineteministeerium komisjonile, et tehniliste raskuste ja partii nr 12/2002 suuruse tõttu on alkoholi äraviimiseks sätestatud tähtaeg ebapiisav. (4) Selleks et võimaldada kõnealusel äriühingul toiming lõpetada, tuleks alkoholi äraviimise tähtaega pikendada kahe kuu võrra. (5) Käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Olenemata määruse (EÜ) nr 1623/2000 artikli 93 lõikest 6 tuleb määruses (EÜ) nr 774/2002 osutatud partii nr 12/2002, mille kohta sõlmiti leping 18. juunil 2002, viia laost välja 18. veebruariks 2003. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. detsember 2002 Komisjoni nimel komisjoni liige Franz Fischler [1] EÜT L 179, 14.7.1999, lk 1. [2] EÜT L 345, 29.12.2001, lk 10. [3] EÜT L 194, 31.7.2000, lk 45. [4] EÜT L 272, 10.10.2002, lk 15. [5] EÜT L 123, 9.5.2002, lk 17. --------------------------------------------------